คําสั่งกรมบังคับคดีที่ 411/2543เรื่อง เร่งรัดการปฏิบัติหน้าที่ของเจ้าพนักงานบังคับคดี----------------------------- ด้วยปรากฏว่าการปฏิบัติหน้าที่ของเจ้าพนักงานบังคับคดีในกรณีที่เจ้าหนี้ตามคําพิพากษา ขอให้งดการบังคับคดีไว้ หรือเพิกเฉยไม่ดําเนินการบังคับคดีโดยไม่มีเหตุอันสมควร เป็นเหตุให้สํานวน การบังคับคดีแพ่งต้องดําเนินไปโดยล่าช้าไม่อาจเสร็จสิ้นไปในระยะเวลาอันสมควร ดังนั้น เพื่อให้การปฏิบัติ หน้าที่ของเจ้าพนักงานบังคับคดีในกรณีดังกล่าวดําเนินไปด้วยความรวดเร็ว และมีประสิทธิภาพยิ่งขึ้น จึงมีคําสั่งดังต่อไปนี้ ข้อ ๑ ให้ยกเลิกคําสั่งกรมบังคับคดี ที่ 380/2533 เรื่อง เร่งรัดการปฏิบัติงานของ เจ้าพนักงานบังคับคดี ลงวันที่ 31 ตุลาคม 2553ข้อ ๒ เมื่อเจ้าหนี้ตามคําพิพากษา มาขอตั้งเรื่องการบังคับคดีต่อเจ้าพนักงานบังคับคดี เพื่อขอให้บังคับคดี ถ้าเจ้าหนี้ตามคําพิพากษามิได้ขอให้เจ้าพนักงานบังคับคดีดําเนินการบังคับคดีในวันนั้น หรือเจ้าพนักงานบังคับคดีมีเหตุขัดข้องไม่อาจดําเนินการในวันนั้นได้ ให้เจ้าพนักงานบังคับคดีกําหนดวัน เวลานัด เพื่อดําเนินการบังคับคดีต่อไปอย่างช้าไม่เกิน 15 วัน นับแต่วันที่เจ้าหนี้ตามคําพิพากษา มาขอตั้งเรื่องการบังคับคดี เว้นแต่มีวันว่างไม่ตรงกัน ให้เจ้าพนักงานบังคับคดีกําหนดได้ภายในระยะเวลา ไม่เกิน 2 เดือน หากจําเป็นต้องกําหนดนัดเกินกว่าระยะเวลาดังกล่าวให้เสนอผู้อํานวยการกอง หรือ หัวหน้าสํานักงานบังคับคดีจังหวัดพิจารณาอนุญาต เมื่อถึงกําหนดนัดตามวรรคหนึ่ง ถ้าเจ้าหนี้ตามคําพิพากษามิได้มานําเจ้าพนักงาน บังคับคดีไปดําเนินการบังคับคดี ให้จัดทําบัญชีค่าใช้จ่าย หากมีเงินเหลือให้คืนเจ้าหนี้ตามคําพิพากษารับไป และให้แจ้งด้วยว่าเจ้าหนี้ตามคําพิพากษายังสามารถดําเนินการบังคับคดีได้ภายในระยะเวลาตามมาตรา 271 แห่งประมวลกฎหมายวิธีพิจารณาความแพ่ง เว้นแต่จะมีการขอเลื่อนการบังคับคดีก็ให้ดําเนินตามข้อ 3ข้อ ๓ ในกรณีเจ้าหนี้ตามคําพิพากษาขอให้เจ้าพนักงานบังคับคดีงดการบังคับคดีโดย (1) กรณีขอให้งดการบังคับคดีโดยไม่มีกําหนดระยะเวลาไว้ในสํานวนคดี ซึ่ง เจ้าพนักงานบังคับคดียังมิได้ดําเนินการถึงขนาดจะต้องเรียกเก็บค่าธรรมเนียม เจ้าพนักงานบังคับคดีตาม ตาราง 5 ท้ายประมวลกฎหมายวิธีพิจารณาความแพ่ง ให้เจ้าพนักงานบังคับคดีพิจารณางดการบังคับคดี และจัดทําบัญชีค่าใช้จ่าย หากมีเงินเหลือให้คืนเจ้าหนี้ตามคําพิพากษารับไป และให้แจ้งด้วยว่าเจ้าหนี้ตาม คําพิพากษายังสามารถดําเนินการบังคับคดีได้ภายในระยะเวลาตามมาตรา 271 แห่งประมวลกฎหมายวิธีพิจารณาความแพ่ง (2) กรณีขอให้งดการบังคับคดี โดยไม่กําหนดระยะเวลาไว้ในสํานวนที่ดําเนินการบังคับคดีไว้แล้ว ให้เจ้าพนักงานบังคับคดีกําหนดวัน เวลานัด เพื่อให้เจ้าหนี้ตามคําพิพากษามาแถลง ความประสงค์ในการบังคับคดีต่อเจ้าพนักงานบังคับคดี ภายในระยะเวลาไม่เกิน 2 เดือน (3) กรณีของการบังคับคดี โดยกําหนดระยะเวลาไว้ในสํานวนที่ดําเนินการ บังคับคดีไว้แล้ว ให้เจ้าพนักงานบังคับคดีกําหนดวัน เวลานัด เพื่อให้เจ้าหนี้ตามคําพิพากษามาแถลงความ ประสงค์ในการบังคับคดีต่อเจ้าพนักงานบังคับคดี ภายในระยะเวลาไม่เกิน 2 เดือน ข้อ ๔ เมื่อถึงกําหนดนัดตามข้อ 3 (2) หรือ ข้อ 3 (3) (1) กรณีเจ้าหนี้ตามคําพิพากษาขอให้งดการบังคับคดีต่อไปอีกให้เจ้าพนักงาน บังคับคดีกําหนดวัน เวลานัด เพื่อให้เจ้าหนี้ตามคําพิพากษามาแถลงความประสงค์ในการบังคับคดีต่อไป (2) กรณีเจ้าหนี้ตามคําพิพากษาไม่มาพบเจ้าพนักงานบังคับคดีตามนัด ให้ เจ้าพนักงานบังคับคดีออกหมายนัดให้เจ้าหนี้ตามคําพิพากษามาแถลงความประสงค์ในการบังคับคดีต่อไป ภายในระยะเวลาไม่เกิน 2 เดือน ทั้งนี้ ให้กําชับหรือแจ้งไปด้วยว่า ถ้าเจ้าหนี้ตามคําพิพากษาไม่มาตามนัด จะถือว่าเจ้าหนี้ตามคําพิพากษาเพิกเฉยไม่ดําเนินการบังคับคดี ภายในเวลากําหนด เจ้าพนักงานบังคับคดี จะขอให้ศาลมีคําสั่งถอนการบังคับคดีหรือดําเนินการตามที่เห็นสมควรต่อไป เมื่อถึงกําหนดนัดตาม (2) ถ้าเจ้าหนี้ตามคําพิพากษาไม่มาพบเจ้าพนักงาน บังคับคดีตามกําหนดนัด ให้เจ้าพนักงานบังคับคดีขอให้ศาลมีคําสั่งถอนการบังคับคดีตามประมวลกฎหมาย วิธีพิจารณาความแพ่ง มาตรา 295 ทวิ ทั้งนี้ ให้ถือปฏิบัติตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 4 สิงหาคม พ.ศ. 2543 (นายมานิตย์ สุภาพร) รองปลัดกระทรวงยุติธรรม รักษาราชการแทน อธิบดีกรมบังคับคดี